ทานตรงเวลา ไม่เคยลืมหรือขาด เเต่เปลี่ยนยี่ห้อที่ทานค่ะ เช่นเดือนตุลาทานอีกยี่ห้อนึง พฤศจิกาอีกยี่ห้อนึง ไม่ทราบว่าจะมีผลข้างเคียงมาจากตรงนี้มั้ยค่ะ
สวัสดีค่ะ ยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินหรือเริ่มยาชนิดใหม่ในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้การเปลี่ยนยี่ห้อยา ไม่ได้มีผลต่อประสิทธิภาพของยา ถ้าเปลี่ยนอย่างถูกต้องดังกล่าวไป โอกาสตั้งครรภ์ระหว่างกินยามีน้อยมากๆแนะนำซื้อชุดตรวจการตั้งครรภ์ทางปัสสาวะมาตรวจเองเบื้องต้นให้ผลบวกได้ 10-14 วันหลังปฏิสนธิ หรือไปยืนยันที่รพ.อีกครั้ง ถ้าไม่ได้ตั้งครรภ์จริงๆ สามารถเริ่มยาคุมแผงต่อไปเมื่อหยุดครบ 7 วันได้เลย ไม่ต้องรอให้ประจำเดือนมาค่ะ